B4-1129, 1144, 1177, 1191 και 1197/96

Ψήφισμα σχετικά με την κατάσταση στη Λευκορωσία

Το Ευρωπαϊκό Κοινοβούλιο,

- έχοντας υπόψη το σχέδιο συμφωνίας εταιρικής σχέσης και συνεργασίας μεταξύ της Ευρωπαϊκής Ένωσης και της Λευκορωσίας,

- έχοντας υπόψη τις εκθέσεις των ad hoc αντιπροσωπειών του ΕΚ σχετικά με την παρακολούθηση των κοινοβουλευτικών εκλογών στη Λευκορωσία,

- έχοντας υπόψη τα προηγούμενα ψηφίσματά του σχετικά με την κατάσταση στη Λευκορωσία,

A. επισημαίνοντας ότι η Λευκορωσία διέρχεται σοβαρή συνταγματική κρίση,

Β. επισημαίνοντας ότι επετεύχθη συμφωνία για την οργάνωση κοινού δημοψηφίσματος για το σύνταγμα της χώρας, το οποίο πρόκειται να διεξαχθεί στις 24 Νοεμβρίου 1996,

Γ. έχοντας υπόψη ότι από την ημέρα της εκλογής του ο Αλεξάντερ Λουκασένκο έχει επιβάλει σταδιακά μια αυταρχική μορφή διακυβέρνησης, με παρέμβαση στον προεκλογικό αγώνα ενόψει των βουλευτικών εκλογών, με περιορισμό της ελευθερίας του Τύπου, με απαγόρευση των δραστηριοτήτων των συνδικάτων και με την καταπίεση της ελευθερίας έκφρασης, όπως π.χ. κατά τις διαδηλώσεις για την δεκαετή επέτειο του ατυχήματος του Τσερνόμπιλ,

Δ. εκφράζοντας την ανησυχία του για το κλείσιμο ανεξάρτητων ραδιοφωνικών και τηλεοπτικών σταθμών από τις αρχές της Λευκορωσίας, πριν από τη διεξαγωγή του δημοψηφίσματος για το σύνταγμα,

Ε. εκφράζοντας τον αποτροπιασμό του για την φυλάκιση 20 συνδικαλιστών, μελών της νέας δημοκρατικής συνδικαλιστικής ένωσης της Λευκορωσίας, στην περιοχή Σολιγκόρσκ,

ΣΤ. επισημαίνοντας ότι η Λευκορωσία αντιμετωπίζει σοβαρή οικονομική κρίση και ότι μέχρι σήμερα έχουν πραγματοποιηθεί λίγα μόνο βήματα προς την υλοποίηση των οικονομικών μεταρρυθμίσεων και τη μετάβαση στην οικονομία της αγοράς,

Ζ. λαμβάνοντας υπόψη ότι στη Λευκορωσία εξακολουθούν να υφίσταναται 16 πύραυλοι πυρηνικών κεφαλών, παρόλες τις υποσχέσεις για την παράδοσή τους στη Ρωσία με στόχο την καταστροφή τους έως το τέλος του έτους,

1. απευθύνει έντονη έκκληση προς τον Πρόεδρο και το Κοινοβούλιο της Λευκορωσίας να εγκαταλείψουν τη στάση των πολιτικών αντιπαραθέσεων και να αντιμετωπίσουν από κοινού την ανάγκη δημοκρατικών και οικονομικών μεταρρυθμίσεων στη χώρα[semigr ]

2. επιδοκιμάζει τη συμφωνία που επετεύχθη μεταξύ του Προέδρου και του Κοινοβουλίου της Λευκορωσίας για την από κοινού οργάνωση δημοψηφίσματος για το σύνταγμα στις 24 Νοεμβρίου 1996, και θεωρεί το γεγονός αυτό σημαντικό βήμα για την αποκλιμάκωση της πολιτικής αντιπαράθεσης μεταξύ του Προέδρου και του Κοινοβουλίου[semigr ]

3. απευθύνει θερμή έκκληση προς τον Πρόεδρο και την κυβέρνηση της Λευκορωσίας να διασφαλίσουν τη λειτουργία ανεξάρτητου δικαστικού συστήματος, να σταματήσουν τον αυταρχικό τρόπο διακυβέρνησης και να εγκαθιδρύσουν μια πραγματικά δημοκρατική κοινωνία των πολιτών, που θα σέβεται πλήρως τους κανόνες δικαίου και θα εγγυάται το σεβασμό των θεμελιωδών ανθρωπίνων και δημοκρατικών δικαιωμάτων, όπως η ελευθερία του Τύπου, η ελευθερία του συνεταιρίζεσθαι, καθώς και να εγγυηθούν την ελεύθερη πρόσβαση όλων των πολιτικών δυνάμεων στα μέσα μαζικής ενημέρωσης[semigr ]

4. καλεί τις αρχές της Λευκορωσίας να τηρήσουν τα δικαιώματα των συνδικαλιστικών ενώσεων, ιδιαίτερα δε το δικαίωμα του συνεταιρίζεσθαι που διασφαλίζεται στα πρότυπα του ΔΟΕ όπως κυρώθηκαν από τη Λευκορωσία[semigr ]

5. αποφασίζει να μην αναληφθεί περαιτέρω δράση για την επικύρωση της συμφωνίας εταιρικής σχέσης και συνεργασίας μεταξύ της Ευρωπαϊκής Ένωσης και της Λευκορωσίας και για την εφαρμογή της ενδιάμεσης συμφωνίας, έως ότου οι αρχές της Λευκορωσίας δώσουν σαφή δείγματα της πρόθεσής τους να σεβαστούν πλήρως τα θεμελιώδη ανθρώπινα και δημοκρατικά δικαιώματα[semigr ]

6. τονίζει ότι έχει μεγάλη σημασία η επιτυχής διεξαγωγή ελεύθερων και δημοκρατικών εκλογών για τις υπόλοιπες κενές έδρες του κοινοβουλίου της Λευκορωσίας, καθώς και ο πλήρης σεβασμός των δημοκρατικών διαδικασιών κατά τη διεξαγωγή του δημοψηφίσματος για το σύνταγμα[semigr ] για το σκοπό αυτό θεωρεί ότι πρέπει να αποσταλεί ad hoc αντιπροσωπεία για την παρακολούθηση των εκλογών και του δημοψηφίσματος[semigr ]

7. απευθύνει έκκληση προς τον Πρόεδρο, την Κυβέρνηση και το Κοινοβούλιο της Λευκορωσίας να αναπτύξουν και να εφαρμόσουν μια πολιτική οικονομικών μεταρρυθμίσεων που θα κατευθύνεται προς την κοινωνική οικονομία της αγοράς[semigr ]

8. καλεί τον Πρόεδρο Λουκασένκο να επιταχύνει τη διαδικασία απομάκρυνσης των πυραύλων που παραμένουν στη Λευκορωσία με στόχο την καταστροφή τους[semigr ]

9. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, καθώς και στον Πρόεδρο, την Κυβέρνηση και το Κοινοβούλιο της Λευκορωσίας.